Shavkat Mirziyoyev Chilonzordagi yangi yo‘l o‘tkazgich qurilishini ko‘zdan kechirgan

O‘zbekiston Prezidenti Shavkat Mirziyoyev 9-fevral kuni Toshkent bo‘ylab safari davomida, Bunyodkor va Cho‘ponota ko‘chalari kesishmasida qurilayotgan yo‘l o‘tkazgichni ham ko‘zdan kechirgan. Bu haqda O‘zA xabar bermoqda.

Xabar berishlaricha, Chilonzor tumanidagi Bunyodkor va Cho‘ponota ko‘chalari kesishmasida yangi yo‘l o‘tkazgich “O‘zbekiston temir yo‘llari” kompaniyasiga “Ko‘prik qurilish tresti” tomonidan qurilmoqda.
Mazkur o‘tkazgichda avtomobillar harakati 6 polosadan iborat bo‘ladi.
Ayni paytda qurilish ishlariga 30 dan ortiq texnika vositalari, turli murakkab mashina va mexanizmlar, 200 dan ziyod malakali muhandis va ishchi jalb qilingan.